				|

		52014PC0455

			Prijedlog ODLUKE EUROPSKOG PARLAMENTA I VIJEĆA o upotrebi Europskog fonda za prilagodbu globalizaciji, u skladu s točkom 13. Međuinstitucijskog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2014/002 NL/Gelderland-Overijssel construction) /* COM/2014/0455 final  */

			   	OBRAZLOŽENJE

KONTEKST PRIJEDLOGA
1.           Pravila koja se primjenjuju
na financijske doprinose iz Europskog fonda za prilagodbu globalizaciji (EGF)
utvrđena su Uredbom (EU) br. 1309/2013 Europskog parlamenta i
Vijeća od 17. prosinca 2013. o Europskom fondu za prilagodbu
globalizaciji (2014. – 2020.) i stavljanju izvan snage Uredbe (EZ)
br. 1927/2006[1]
(„Uredba o EGF-u”).
2.           Nizozemska nadležna tijela su
20. veljače 2014. podnijela zahtjev EGF/2014/002
NL/Gelderland-Overijssel construction za financijski doprinos iz EGF-a, nakon
otpuštanja radnika u 89 poduzeća koja posluju u djelatnostima iz
klasifikacije NACE Rev. 2 odjeljak 41. („Gradnja zgrada”)[2] u susjednim nizozemskim
regijama razine NUTS 2 Gelderland i Overijssel.
3.           Komisija je po ispitivanju
zahtjeva, u skladu s primjenjivim odredbama Uredbe o EGF-u, donijela
zaključak da su ispunjeni uvjeti za dodjelu financijskog doprinosa iz
EGF-a.

SAŽETAK ZAHTJEVA
 Zahtjev za dodjelu sredstava iz EGF-a: || EGF/2014/002 NL/Gelderland-Overijssel construction
 Država članica: || Nizozemska
 Predmetna regija/regije (razina NUTS 2): || NL-22 (Gelderland) i NL-21 (Overijssel)
 Datum podnošenja zahtjeva: || 20.2.2014.
 Datum potvrde primitka zahtjeva: || 5.3.2014.
 Datum podnošenja zahtjeva za dodatnim informacijama: || 6.3.2014.
 Rok za dostavu dodatnih informacija: || 17.4.2014.
 Rok za dovršetak ocjenjivanja: || 10.7.2014.
 Intervencijski kriterij: || Članak 4. stavak 1. točka (b) Uredbe o EGF-u
 Područja ekonomske djelatnosti (odjeljak klasifikacije NACE Rev. 2): || Odjeljak 41. („Gradnja zgrada”)
 Referentno razdoblje (devet mjeseci): || 1.3.2013. – 1.12.2013.
 Broj otpuštanja ili prestanaka djelatnosti tijekom referentnog razdoblja: || 562
 Broj prihvatljivih korisnika za koje se očekuje da će sudjelovati u mjerama: || 475
 Proračun za prilagođene usluge (EUR) ||  2 601 250
 Proračun za provedbu EGF-a (EUR) ||  108 385
 Ukupni proračun (EUR): ||  2 709 635
 Financijski doprinos zatražen iz EGF-a (EUR): || 1 625 781 (60 % ukupnog proračuna)
OCJENJIVANJE ZAHTJEVA
Postupak
4.           Nizozemska tijela podnijela
su zahtjev EGF/2014/002 NL/Gelderland-Overijssel construction 20. veljače
2014., u roku od 12 tjedana od datuma na koji su ispunjeni intervencijski
kriteriji utvrđeni stavcima 5. i 6. Komisija je potvrdila primitak
zahtjeva 5. ožujka 2014., u roku od dva tjedna od dana podnošenja
zahtjeva. Komisija je 6. ožujka 2014. zatražila dodatne informacije od
nizozemskih nadležnih tijela. Nizozemska nadležna tijela dostavila su te
dodatne informacije unutar šest tjedana od dana podnošenja zahtjeva. Rok od 12
tjedana od dana primitka potpunog zahtjeva unutar kojeg bi Komisija trebala
dovršiti ocjenu usklađenosti zahtjeva s uvjetima za pružanje financijskog
doprinosa ističe 10. srpnja 2014.
Prihvatljivost zahtjeva
Intervencijski kriteriji
5.           Nizozemska nadležna tijela
podnijela su zahtjev na temelju intervencijskog kriterija iz
članka 4. stavka 1. točke (b) Uredbe o EGF-u kojim se
propisuje najmanje 500 otpuštanja u referentnom razdoblju od devet mjeseci u
poduzećima koja djeluju u istom ekonomskom sektoru na razini NACE
Rev. 2 i smještena su u jednoj regiji ili u dvjema susjednim regijama
razine NUTS 2[3].
6.           Zahtjev se odnosi na
sljedeće:
–
Otpuštenih 562 zaposlenika[4]
poduzeća[5] koja posluju u djelatnostima iz klasifikacije odjeljka 41.
klasifikacije NACE Rev. 2 (Gradnja zgrada) u susjednim regijama Gelderland (NL
22) i Overijssel (NL 21).
–
Referentno razdoblje od devet mjeseci traje od
1. ožujka 2013. do 1. prosinca 2013.
Izračun broja otpuštanja i prestanka
djelatnosti
7.           Izračun broja
otpuštanja:
–
215 od dana kad je poslodavac obavijestio radnika o
otpuštanju ili raskidu ugovora o radu;
–
347 od dana stvarnog raskida ugovora o radu ili
njegova isteka.
Prihvatljivi korisnici
8.           Ukupni broj prihvatljivih
korisnika iznosi 562.
Veza između otpuštanja i svjetske
financijske i gospodarske krize razmatrane Uredbom (EZ) br. 546/2009
9.           Kako bi se ustanovila veza
između otpuštanja i svjetske financijske i gospodarske krize razmatrane
Uredbom (EZ) br. 546/2009, nizozemske vlasti kao argument navode da
postoji nekoliko uzroka negativnih kretanja u proizvodnji i zapošljavanju u
građevinskom sektoru, osobito u gradnji zgrada (pomoćne zgrade i
kuće), koji su povezani s financijskom i gospodarskom krizom: politika
banaka o uvođenju strožih kriterija za odobravanje hipotekarnih zajmova i
kredita zbog koje je znatno smanjena ponuda hipotekarnih zajmova i kredita,
vladine mjere štednje radi smanjenja nacionalnog duga i proračunskog
deficita zbog kojih je smanjena javna potrošnja te veliki pad cijena i
vrijednosti nekretnina na tržištu zbog čega je otežana kupnja i prodaja
kuća.
10.         Nizozemske vlasti tvrde da je
nizozemski financijski sektor međunarodni globalni sektor u kojem razina
ulaganja te ponuda kredita i hipotekarnih zajmova uvelike ovisi o stanju na
međunarodnim tržištima kapitala. Nizozemske banke raspolažu
ograničenim mogućnostima za privlačenje štednje na nizozemskom
tržištu i stoga ne mogu financirati nizozemske hipoteke samo nizozemskim
kapitalom. Iz tog su razloga nizozemske banke ovisne o svjetskim tržištima
kapitala. U financijskom sektoru primjenjuju se međunarodna pravila o
smanjenju troškova, kapitalnim ulaganjima, ponovnom određivanju cijena
kreditiranja, smanjenju bilanci i financijskim pričuvama. U grafikonu o
hipotekarnom tržištu za razdoblje 2008. – 2012. prikazano je znatno
usporavanje neto godišnjeg rasta s 7,2 % 2008. na 1,9 % 2012.
Grafikon 1. Neto
godišnji rast bankarskih hipotekarnih zajmova
* Podaci Nizozemske
nacionalne banke[6]
11.         Iz podataka o odobravanju
kredita malim i srednjim poduzećima razvidno je neprekinuto negativno
kretanje od 2008.
Slika 1. Odobravanje
kredita malim i srednjim poduzećima (izvor: Nizozemska nacionalna banka)[7]
Oko 98 % nizozemskih građevinskih
poduzeća su mala i srednja poduzeća koja također trpe gubitke
zbog manjka kredita, što je rezultiralo brojnim stečajevima i
otpuštanjima.
12.         Nizozemska vlada je zbog
gospodarske i financijske krize bila prisiljena smanjiti proračunski
deficit i nacionalni dug pokretanjem intenzivnog programa s tim ciljem.
Proračunski rashodi smanjit će se za 24 milijarde EUR u 2015.
Budući da rezanje javnih rashoda ima izravan negativan učinak na
ulaganja u infrastrukturu i programe stambenog zbrinjavanja, to bi imalo
negativne posljedice za građevinski sektor. Politikom rezanja javnih
rashoda na nacionalnoj razini utječe se i na regionalnu samoupravu – od
2011. pokrajina Gelderland godišnje smanjuje rashode za 58 milijuna EUR.
Pokrajina Overijssel smanjit će svoje javne rashode za 17,4 milijuna EUR u
2014.[8]
Građevinski sektor uvelike je ovisan o regionalnom domaćem tržištu.
Negativna gospodarska kretanja uzrokovana su gospodarskom i financijskom
krizom, a kao posljedica smanjenja broja programa financiranih iz državnog
proračuna građevinski se sektor našao u ranjivoj poziciji koja je još
nesigurnija u slučaju subjekata koji posluju na regionalnom tržištu
Gelderlanda i Overijssela.
13.         U razdoblju
2008. – 2013. ukupan broj novoizgrađenih kuća u Nizozemskoj
pao je za 61 014. U pokrajini Overijssel broj novoizgrađenih
kuća pao je za 2625, a u pokrajini Gelderland za 7941. Pad cijena i broja
novoizgrađenih kuća imao je katastrofalan učinak na zaposlenost
u građevinskom sektoru. Zbog toga su brojna poduzeća otišla u
stečaj a građevinski radnici izgubili posao.
Tablica 1. Dozvole za
gradnju novih kuća[9]
   || Regije || 2008. || 2009. || 2010. || 2011. || 2012. || 2013.
 Nizozemska || Ukupan broj dozvola || 87 198 || 72 646 || 61 028 || 55 804 || 37 370 || 26 184
 Overijssel || Ukupan broj dozvola || 4937 || 4048 || 4504 || 3332 || 2711 || 2312
 Gelderland || Ukupan broj dozvola || 12 199 || 9417 || 8342 || 8656 || 5753 || 4258
Događaji koji uzrokuju otpuštanja i
prestanak djelatnosti
14.         U nizozemskom
građevinskom sektoru od 2008. godine bilježe se gubici uzrokovani
financijskom i gospodarskom krizom uz stalan pad proizvodnje (blagi oporavak
zabilježen je samo 2011.). U 2012. proizvodnja u djelatnosti gradnje zgrada
(odjeljak 41. klasifikacije NACE Rev.2)[10]
pala je za 10,2 % u usporedbi s 2011. To negativno kretanje nastavljeno je
i u 2013. kada je zabilježen dodatni pad proizvodnje od 10 % u ožujku[11].
Tablica: Godišnji
promet u djelatnosti gradnje zgrada prema veličini poduzeća
 Djelatnost (SBI 2008) || Razdoblje || Kretanje prometa u svim poduzećima || Kretanje prometa u svim malim poduzećima || Kretanje prometa u svim srednjim poduzećima || Kretanje prometa u svim velikim poduzećima
 Gradnja zgrada || 2008. || 10,5 || 16,6 || 11,6 || 6,6
 Gradnja zgrada || 2009. || -7,9 || 3,5 || -13,0 || -8,2
 Gradnja zgrada || 2010. || -11,9 || -5,6 || -17,1 || -10,1
 Gradnja zgrada || 2011. || 3,1 || 8,6 || 7,1 || -3,9
 Gradnja zgrada || 2012. || -10,1 || -10,4 || -12,7 || -7,4
15.         U prva dva tromjesečja
2013. izgubljeno je 28 000 radnih mjesta[12]
u nizozemskom građevinskom sektoru. Iz slike u nastavku teksta razvidno je
da su gubici radnih mjesta na godišnjoj razini bili najveći u građevinskom
sektoru.
16.         Negativnim kretanjima u
proizvodnji i zaposlenosti osobito su pogođene nizozemske pokrajine
Gelderland i Overijssel u kojima posluje velik broj građevinskih
poduzeća. U 2012. u Gelderlandu je poslovalo oko 15 500
građevinskih poduzeća, a u Overijsselu oko 7500[13].
U tablici u nastavku navedeni su podaci o
proizvodnji u građevinskom sektoru u obje pokrajine u razdoblju 2008. –
2013.[14].
 Godina || 2008. || 2009. || 2010. || 2011. || 2012. || 2013. || 2014.*
 Gelderland || 7835 || 7480 || 6615 || 7296 || 6921 || 6330 || 6155
 Overijssel || 4169 || 3745 || 3795 || 3877 || 3519 || 3390 || 3395
# u milijunima EUR
* Procjene
Predviđene posljedice otpuštanja za
lokalno, regionalno ili nacionalno gospodarstvo i zaposlenost
17.         Oko 60 000 osoba
zaposleno je u građevinskom sektoru Gelderlanda što predstavlja 6,3 %
ukupnog radno aktivnog stanovništva.[15]
Oko 39 500 osoba zaposleno je u građevinskom sektoru Overijssela što
predstavlja 7,3 % ukupnog radno aktivnog stanovništva.[16] Godine 2011.
građevinska djelatnost činila je 12 % BDP-a Gelderlanda i
10 % BDP-a države. Za Overijssel njezin udio u BDP-u iznosi 8,4 %.[17].
Tablica: Regionalni
podaci o BDP-u za građevinski sektor
 Predmet || Djelatnosti || Regije || Razdoblje || Vrijednost u EUR
 BDP || Sve gospodarske djelatnosti || Nizozemska || 2011. || 536 618
 BDP || Sve gospodarske djelatnosti || Overijssel || 2011. || 31 984
 BDP || Sve gospodarske djelatnosti || Gelderland || 2011. || 54 186
 BDP || Gradnja || Nizozemska || 2011. || 28 986
 BDP || Gradnja || Overijssel || 2011. || 2449
 BDP || Gradnja || Gelderland || 2011. || 3559
Iz ovih podataka o zaposlenosti i BDP-u može se
zaključiti da građevinska djelatnost ima veliku važnost za
gospodarstvo i tržište rada pokrajina. Stoga je očigledno da bi otpuštanja
u tom sektoru vrlo negativno utjecala na lokalno i regionalno gospodarstvo i
razine zaposlenosti.
18.         U pokrajinama Overijssel i Gelderland
primijećen je velik porast broja otpuštanja u građevinskom sektoru.
Iz usporedbe s podacima na nacionalnoj razini proizlazi da broj nezaposlenih u
obje pokrajine predstavlja 39 % ukupnog broja otpuštanja u 2012. U tablici
je prikazan mjesečni porast broja nezaposlenih u trogodišnjem razdoblju.[18]
Tablica: Broj
otpuštenih radnika u građevinskom sektoru
   || Sij. || Velj. || Ožuj. || Trav. || Svib. || Lip. || Srp. || Kol. || Ruj. || List. || Stud. || Pros.
 2011. || 5572 || 4998 || 4461 || 4072 || 3932 || 4479 || 4496 || 4189 || 4162 || 4287 || 4526 || 5574
 2012. || 5961 || 6184 || 5825 || 5614 || 5580 || 5643 || 6270 || 6486 || 6474 || 6712 || 7404 || 9060
 2013. || 10 136 || 10 518 || 10 416 || 9945 || 9592 || 9410 || 10 285 || 10 197 || 10 200 || 9550 || 10 165 || 11 681
Iz ovih podataka može se zaključiti koliko je
dramatična situacija u građevinskom sektoru obje pokrajine.
Nezaposlenost u tom sektoru brzo raste. Vrhunac je dosegnut u razdoblju od
prosinca 2012. do ožujka 2013. nakon čega nisu zabilježene nikakve
promjene.
Ciljani korisnici i predložena djelovanja
Ciljani korisnici
19.         Predviđa se da će
475 prihvatljivih korisnika sudjelovati u mjerama.
20.         Raščlamba očekivanih
sudionika po spolu, nacionalnosti i dobnoj skupini:
 Kategorija || Broj ciljanih korisnika
 Spol: || Muškarci: || 440 || (92,6 %)
   || Žene: || 35 || (7,4 %)
 Državljanstvo: || Državljani EU-a: || 475 || (100 %)
   || Državljani država koje nisu članice EU-a: || 0 || (0 %)
 Dobna skupina: || 15 – 24 godine: || 15 || (3,1 %)
   || 25 – 29 godina: || 46 || (9,7 %)
   || 30 – 54 godine: || 310 || (65,3 %)
   || 55 – 64 godine: || 104 || (21,9 %)
   || stariji od 64 godine: || 0 || (0 %)
Predložena djelovanja
21.         Prilagođene
usluge koje će se osigurati radnicima koji su proglašeni viškom sastoje se
od sljedećih mjera koje se kombiniraju u cilju
stvaranja usklađenog paketa prilagođenih usluga kojima se radnike
koji su proglašeni viškom ponovno želi uključiti u rad.
(1)
Pomoć u traženju posla i upisi
(a)
počevši od intenzivnog upisa svih sudionika,
provjera njihovih kompetencija, vještina i ambicija
te utvrđivanje budućih mogućnosti;
(b)
pomoć u traženju posla – prilagođeni
program za sve pojedinačne sudionike: aktivna podrška prijamnog ureda koja
obuhvaća kompletiranje dokumentacije potrebne za traženje posla i promjenu
posla, intenzivni program osposobljavanja, događanja u vezi zapošljavanja,
otvaranje uslužne točke za građevinsku industriju i pojačano
kontaktiranje poslodavaca.
(2)
Mjere osposobljavanja i prekvalificiranja
Instrumenti osposobljavanja
i prekvalificiranja za građevinski sektor i nove strukovne profile. Te su mjere važan element
projekta i osmišljene su u cilju povećanja mogućnosti na tržištu rada
za radnike koji su proglašeni viškom. Razlikuje se osposobljavanje u
građevinskom sektoru i izvan njega. Unutar sektora (nastavno na rezultate
prethodnog projekta EGF-a) nizozemske vlasti namjeravaju radnike koji su
proglašeni viškom osposobiti kako bi postali „svestraniji radnici” što će,
smatra se, znatno povećati njihove mogućnosti na tržištu rada.
U procesu osposobljavanja
izvan građevinskog sektora mora se voditi računa o mogućnostima
i radnom iskustvu kandidata. Mogućnosti postoje u prometnom sektoru, ali i
u sektorima povezanima s gradnjom kao što su građevinski prijevoz,
instalacijski radovi i uklanjanje azbesta.
Radnicima koji su proglašeni viškom samo će
se u iznimnim slučajevima ponuditi osposobljavanje u sektorima koji su
potpuno različiti od građevinskog i s njim povezanih sektora.
Međutim, nadovezujući se na pozitivno iskustvo prijašnjeg EGF-ovog
slučaja u kojem su neke osobe prekvalificirane u sektoru zdravstva u kojem
su se i zaposlile, tijekom provedbe bit će otvorena i ta mogućnost.
Primjeri osposobljavanja/prekvalificiranja:
(a)
prekvalificiranje građevinskog radnika
(stolar) u svestranijeg obrtnika dodavanjem zidarskih i vodoinstalaterskih
vještina;
(b)
prekvalificiranje građevinskih radnika za rad
u prometnom sektoru;
(c)
osposobljavanje građevinskog radnika za rad u
novom sektoru, primjerice za posao vozača hitne pomoći ili
vrtlarske/poljoprivredne poslove.
(3)
Pomoć pri traženju zamjenskog posla
Nalaženje zamjenskog posla sudionicima daje
priliku za rad izvan građevinskog sektora i to u onim sektorima u kojima
su radili prije no što su ostali bez posla. Instrumenti kao što su
profesionalna orijentacija i savjetovanje koriste se kako bi se ustanovilo je
li osoba sposobna ostvariti promjenu u karijeri te koji bi obrazovni program
trebala pratiti. Profesionalnom orijentacijom kandidatu se može ponuditi
program osposobljavanja koji bi mu najviše odgovarao i koji je najvjerojatnije
izvan građevinskog sektora.
U okviru provedbe nizozemske vlasti koristit
će se instrumentima traženja zamjenskog posla i kako bi kandidate
općenito pripremili za tržište rada. Mnogi sudionici imaju dugogodišnje
radno iskustvo u građevinskom sektoru i nisu navikli prijavljivati se na
natječaje za poslove na kojima se traži životopis ili služiti se u tu
svrhu društvenim medijima. U okviru projekta pružit će se pomoć za
korištenje tim instrumentima.
(4)
Fond za mobilnost
To podrazumijeva stvaranje fleksibilnog fonda
(privremenih) poslova za one koji traže posao i poslodavce. Ta usluga može
pomoći u organizaciji fleksibilnog zapošljavanja. Prekvalificirani radnici
će na taj način steći potrebno radno iskustvo te će se
moći predstaviti novim poslodavcima. Proračunom su predviđeni
troškovi uspostavljanja fonda za mobilnost i pronalaženje poduzeća koja
žele sudjelovati. Proračunom predviđeni troškovi također
uključuju troškove rada, troškove najma i druge potrebne instrumente (web-mjesto,
odnosi s javnošću, novine s oglasima poslova itd.). Fond za mobilnost
tražit će (privremene) poslove za sudionike u projektu. Nakon
osposobljavanja sudionik ili sudionica vjerojatno će se uključiti u
fond za mobilnost radi traženja posla. U nekim slučajevima kandidat se
može zaposliti čim završi osposobljavanje, primjerice nakon pripravništva
ili stjecanja potrebnog radnog iskustva u poduzeću u okviru programa
osposobljavanja. Kandidate se također može uključiti u fond za
mobilnost odmah po upisu. Nizozemske vlasti procjenjuju da će se u fond za
mobilnost uključiti oko 225 sudionika u projektu te da će oni
zahvaljujući tom instrumentu pronaći posao.
22.         Predložena,
prethodno u tekstu opisana djelovanja predstavljaju aktivne mjere tržišta rada
u okviru prihvatljivih djelovanja utvrđenih člankom 7. Uredbe o
EGF-u. Navedena djelovanja ne zamjenjuju pasivne mjere socijalne zaštite.
23.         Nizozemske vlasti dostavile su
potrebne informacije o djelovanjima koja su za predmetna poduzeća obvezna
na temelju nacionalnog prava ili kolektivnih ugovora. Potvrdile su da
financijski doprinos iz EGF-a neće biti zamjena za ta djelovanja.
Predviđeni proračun
24.         Predviđeni ukupni
troškovi iznose 2 709 635 EUR, što obuhvaća izdatke za
prilagođene usluge u iznosu od 2 601 250 EUR i izdatke za
aktivnosti pripreme, upravljanja, informiranja i promidžbe te kontrole i
izvješćivanja u iznosu od 108 385 EUR.
25.         Ukupan
financijski doprinos zatražen iz EGF-a iznosi 1 625 781 EUR
(60 % ukupnih troškova).
 Djelovanja || Predviđeni broj sudionika || Procijenjeni trošak po sudioniku (EUR) || Predviđeni ukupni troškovi (EUR); (% ukupnog iznosa)
 Prilagođene usluge (djelovanja na temelju članka 7. stavka 1. točaka (a) i (c) Uredbe o EGF-u)
 Pomoć u traženju posla || 475 || 1 665 || 790 875
 UPIS || 475 || 515 || 244 625
 Osposobljavanje i prekvalificiranje a. Osposobljavanje i prekvalificiranje u građevinskom sektoru b. Osposobljavanje i prekvalificiranje u povezanim sektorima c. Osposobljavanje izvan građevinskog sektora ||   75   50 25 ||   5000   6500 12 710 ||   375 000   325 000 317 750
 Pomoć pri pronalaženju zamjenskih poslova || 50 || 3355 || 167 750
 Fond za mobilnost || 225 || 1 691,78 || 380 650
 Podzbroj (a): || – || – ||  2 601 250
 Aktivnosti pripreme, upravljanja, informiranja i promidžbe te kontrole i izvješćivanja:
 1. Aktivnosti pripreme || – || 0
 2. Upravljanje || – || 27 096
 3. Informiranje i obavještavanje javnosti || – || 27 096
 4. Kontrola i izvješćivanje || – || 54 193
 Podzbroj (c): || – || 108 385; (4 %)
 Ukupni troškovi (a + c): || – || 2 709 635
 Doprinos iz EGF-a (60 % ukupnih troškova) || – || 1 625 781
26.         Troškovi djelovanja
utvrđenih kao djelovanja na temelju članka 7. stavka 1.
točke (b) Uredbe o EGF-u iznose 0 EUR i stoga ne prelaze 35 % ukupnih
troškova za usklađeni paket prilagođenih usluga.
Razdoblje prihvatljivosti izdataka
27.         Nizozemska tijela
započela su s pružanjem prilagođenih usluga ciljanim korisnicima
1. veljače 2014. Izdaci za djelovanja iz točke 25.,
podzbroja (a) stoga će biti prihvatljivi za financijski doprinos iz EGF-a
od 1. veljače 2014. do 20. veljače 2016.
28.         Nizozemske vlasti od
1. veljače 2014. imaju administrativne izdatke za provedbu EGF-a.
Izdaci za aktivnosti pripreme, upravljanja, informiranja i promidžbe te
kontrole i izvješćivanja stoga su prihvatljive za financijski doprinos iz
EGF-a od 1. veljače 2014. do 20. kolovoza 2016.
Komplementarnost s djelovanjima koja se financiraju
nacionalnim sredstvima ili sredstvima Unije
29.         Nizozemska nadležna tijela
navela su da se prethodno u tekstu opisanim mjerama koje primaju financijski
doprinos iz EGF-a neće dodijeliti financijski doprinos i iz drugih
financijskih instrumenata Unije.
30.         Izvori nacionalnog
pretfinanciranja ili sufinanciranja su subvencija u iznosu od 250 000 EUR
koju je pokrajina Overijssel odobrila za potporu reintegracijskim aktivnostima
EGF-a za bivše zaposlenike kao i sredstva koja osiguravaju socijalni partneri
(O&O fondsen) i koja će se pribrojiti ostatku potrebnog sufinanciranja
(tj. 833 854 EUR).
Postupci za savjetovanje s ciljanim
korisnicima ili njihovim predstavnicima, socijalnim partnerima te s lokalnim i
regionalnim tijelima
31.         Nizozemska nadležna tijela
navela su da je usklađeni paket prilagođenih usluga osmišljen uz
savjetovanje sa sindikatima i organizacijama poslodavaca. Socijalni partneri u
nizozemskom građevinskom sektoru sudjeluju u vođenju obrazovnih
ustanova. Prosvjetni radnici iz tih ustanova upravljaju obrazovnim sadržajima i
programima osposobljavanja u tom sektoru. Tehnički ured građevinskog
sektora koji je inicirao podnošenje zahtjeva također vode socijalni
partneri. Dana 3. prosinca, zatim 5. prosinca i 16. prosinca
2013. u pokrajini Overijssel te 20. prosinca 2013. u pokrajini Gelderland
održao se niz regionalnih sastanaka s predstavnicima sektora i
građevinskim poduzećima. Zainteresirane strane su zajedno s Agencijom
za osiguranje zaposlenika (UWV) procijenili narav i opseg problema te osmislili
djelovanja kojima bi se otpuštenim radnicima pomoglo da se ponovo zaposle,
među ostalim i korištenjem potpore iz EGF-a.
Upravljački i kontrolni sustavi
32.         Zahtjev sadržava detaljan opis
sustava upravljanja i nadzora kojim se utvrđuju nadležnosti
uključenih tijela. Nizozemska je obavijestila Komisiju da će
financijskim doprinosom upravljati i nadzirati ga ista tijela koja upravljaju i
nadziru ESF.
Obveze koje je preuzela predmetna država
članica
33.         Nizozemska nadležna tijela
dostavila su sva potrebna jamstva u vezi sa sljedećim:
–
načela jednakog postupanja i nediskriminacije
poštovat će se u vezi s pristupom predloženim djelovanjima i njihovom
provedbom,
–
ispunjeni su zahtjevi utvrđeni nacionalnim
zakonodavstvom i zakonodavstvom EU-a o kolektivnom otpuštanju,
–
ako su poduzeća koja otpuštaju radnike nakon
otpuštanja nastavila s radom, poštovala su pravne obveze koje se primjenjuju na
otpuštanja te su se u skladu s njima pobrinula za svoje radnike,
–
predloženim djelovanjima pružit će se potpora
pojedinačnim radnicima i neće se upotrebljavati za restrukturiranje
poduzeća ili sektora,
–
predložena djelovanja neće se financijski
poduprijeti iz drugih fondova ili financijskih instrumenata Unije i
spriječit će se dvostruko financiranje,
–
predložena djelovanja bit će komplementarna s
djelovanjima koja se financiraju iz strukturnih fondova,
–
financijski doprinos iz EGF-a bit će u skladu
s postupovnim i materijalnim pravilima Unije o državnim potporama.
UTJECAJ NA PRORAČUN
Prijedlog proračuna
34.         EGF ne smije premašiti
maksimalni godišnji iznos od 150 milijuna EUR (cijene u 2011.), kako
je utvrđeno člankom 12. Uredbe Vijeća (EU, Euratom)
br. 1311/2013 od 2. prosinca 2013. kojom se uspostavlja
višegodišnji financijski okvir za razdoblje 2014. – 2020[19].
35.         Nakon što je preispitala
zahtjev u odnosu na uvjete utvrđene člankom 13. stavkom 1.
Uredbe o EGF-u te uzela u obzir broj ciljanih korisnika, predložena djelovanja
i predviđene troškove, Komisija predlaže da se za financijski doprinos za
zahtjev upotrijebi iznos od 1 625 781 EUR iz EGF-a, što predstavlja
60 % ukupnih troškova predloženih djelovanja.
36.         Prijedlog odluke za upotrebu
EGF-a zajednički će donijeti Europski parlament i Vijeće, kako
je utvrđeno u točki 13. Međuinstitucijskog sporazuma od
2. prosinca 2013. između Europskog parlamenta, Vijeća i Komisije
o proračunskoj disciplini, suradnji u proračunskim pitanjima i dobrom
financijskom upravljanju[20].
Povezani akti
37.         Istodobno s podnošenjem svojeg
prijedloga odluke o upotrebi EGF-a, Komisija će Europskom parlamentu i
Vijeću podnijeti prijedlog za prijenos iznosa od 1 625 781 EUR u
odgovarajuću proračunsku liniju.
38.         Istovremeno s donošenjem tog
prijedloga odluke o upotrebi EGF-a, Komisija će provedbenim aktom donijeti
odluku o financijskom doprinosu koja će stupiti na snagu na dan na koji
Europski parlament i Vijeće donesu predloženu odluku o upotrebi EGF-a.
Prijedlog
ODLUKE EUROPSKOG PARLAMENTA I VIJEĆA
o upotrebi Europskog fonda za prilagodbu
globalizaciji, u skladu s točkom 13. Međuinstitucijskog
sporazuma od 2. prosinca 2013. između Europskog parlamenta,
Vijeća i Komisije o proračunskoj disciplini, suradnji u
proračunskim pitanjima i dobrom financijskom upravljanju
(zahtjev EGF/2014/002 NL/Gelderland-Overijssel construction)
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Uredbu (EU)
br. 1309/2013 Europskog parlamenta i Vijeća od 17. prosinca
2013. o Europskom fondu za prilagodbu globalizaciji (2014. – 2020.) i
stavljanju izvan snage Uredbe (EZ) br. 1927/2006[21], a posebno njezin
članak 15. stavak 4.,
uzimajući u obzir prijedlog Europske
komisije,
djelujući u skladu s postupkom
utvrđenim točkom 13. Međuinstitucijskog sporazuma od
2. prosinca 2013. između Europskog parlamenta, Vijeća i Komisije
o proračunskoj disciplini, suradnji u proračunskim pitanjima i dobrom
financijskom upravljanju[22],
budući da:
(1)       Europski fond za prilagodbe
globalizaciji (EGF) osnovan je radi pružanja potpore radnicima koji su
otpušteni kao višak i samozaposlenim osobama koje su prestale s radom slijedom
velikih strukturnih promjena u tokovima svjetske trgovine nastalih zbog
globalizacije te da bi im se olakšala reintegracija na tržište rada.
(2)       EGF neće prelaziti
najveći godišnji iznos od 150 milijuna EUR (cijene iz 2011.), kako je
utvrđeno člankom 12. Uredbe Vijeća (EU, Euratom)
br. 1311/2013 kojom se uspostavlja višegodišnji financijski okvir za
razdoblje 2014. – 2020[23].
(3)       Nizozemska je u pogledu
otpuštanja u 89 poduzeća koja posluju u djelatnostima iz odjeljka 41. klasifikacije
NACE Rev. 2 (Gradnja zgrada)[24]
u susjednim regijama razine NUTS 2 Gelderland i Overijssel
20. veljače 2014. podnijela zahtjev o upotrebi EGF-a te ga
dopunila dodatnim informacijama kako je predviđeno člankom 8.
stavkom 3. Uredbe (EU) br. 1309/2013. Ovaj je zahtjev u skladu sa
zahtjevima za utvrđivanje financijskog doprinosa iz EGF-a, kako je
utvrđeno člankom 13. Uredbe (EU) br. 1309/2013.
(4)       EGF bi, stoga, trebalo
upotrijebiti u cilju osiguravanja financijskog doprinosa u iznosu od
1 625 781 EUR za zahtjev koji je podnijela Nizozemska,
DONIJELI SU OVU ODLUKU:
Članak 1.
EGF se upotrebljava u okviru općeg
proračuna Europske unije za financijsku godinu 2014. kako bi se osigurao
iznos od 1 625 781 EUR u odobrenim sredstvima za plaćanje i
odobrenim sredstvima za preuzimanje obveza.
Članak 2.
Ova se odluka
objavljuje u Službenom listu Europske unije.
Sastavljeno u Bruxellesu,
Za Europski parlament                                  Za
Vijeće
Predsjednik                                                    Predsjednik
[1]               SL L 347, 20.12.2013., str. 855.
[2]               Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni Uredbe
Vijeća (EEZ) br. 3037/90 kao i određenih uredbi EZ-a o posebnim
statističkim područjima (SL L 393, 30.12.2006., str. 1.).
[3]               SL L 154, 21.06.2003, str. 1., kako je
izmijenjena Uredbom Komisije (EU) br. 31/2011
[4]               U smislu članka 3. točke (a) Uredbe
o EGF-u.
[5]               Popis predmetnih poduzeća i broj radnika koji su
proglašeni viškom po pojedinom poduzeću navedeni su u Prilogu.
[6]               Izvor:http://www.dnb.nl/nieuws/nieuwsoverzicht-en-archief/statistisch-nieuws-2012/dnb280065.jsp
[7]               Kredietverlening aan het MKB stuurgroep kredietverlening
2 mei 2012. (Krediti koje su banke odobrile malim i srednjim poduzećima)
[8]               Članak o proračunu i rezanju rashoda pokrajine
Gelderland: http://www.gelderland.nl/smartsite.dws?id=10825, članak o proračunu i rezanju rashoda pokrajine Overijssel: http://www.overijssel.nl/bestuur/overijssel/begroting-overijssel/.
[9]               http://statline.cbs.nl/StatWeb/publication/?DM=SLNL&PA=82001NED&D1=0&D2=0-1&D3=0&D4=0,8,10&D5=237,254,271,288,305,l&HDR=T,G4&STB=G3,G1,G2&VW=T
[10]                    http://statline.cbs.nl/StatWeb/publication/?DM=SLNL&PA=71999ned&D1=a&D2=a&D3=1&D4=19,24,29,34,l&HDR=T,G1&STB=G2,G3&VW=T
[11]                    http://statline.cbs.nl/StatWeb/publication/default.aspx?DM=SLNL&PA=81808ned&D1=a&D2=a&D3=0&D4=118%2c135%2c138-145&HDR=T&STB=G1%2cG2%2cG3&VW=T Kretanja prometa u građevinskom sektoru
[12]                    http://www.cbs.nl/nl-NL/menu/themas/arbeid-sociale-zekerheid/publicaties/arbeidsmarkt-vogelvlucht/korte-termijn-ontw/2006-arbeidsmarkt-vv-bedrijfstak-art.htm Zaposlenost po sektorima (dostupno samo na
nizozemskom)
[13]             Statistički podaci
za 2012. koji se odnose na pokrajine Overijssel i Gelderlandhttp://www.gelderland.databank.nl/;
http://www.overijssel.nl/overijssel/cijfers-kaarten/databank-overijssel/. Podaci EIB-a o proizvodnji prema regijama u
Prognozama za proizvodnju i zaposlenost u građevinskoj djelatnosti za
2014.
[14]             Izvor: Ekonomski institut
za istraživanja u građevinarstvu EIB. Podaci o proizvodnji od 2008. do
2013.
[15]             Ured za
ekonomska istraživanja Pokrajine Gelderland. Statistički podaci pokrajine
Gelderland. http://www.gelderland.databank.nl/
[16]             Baza podataka
pokrajine Overijssel. Broj radnih mjesta u građevinskom sektoru u 2012.http://overijssel.databank.nl/
[17]             http://statline.cbs.nl/StatWeb/publication/?DM=SLNL&PA=81355NED&D1=2&D2=0,8&D3=0,9,11&D4=l&HDR=T,G3&STB=G1,G2&VW=T Udio građevinskog sektora u BDP-u pokrajinama
Gelederland i Overijssel
[18]             Podaci UWV-a
(Institut za sustave naknada za zaposlene) za Gelderland i Overijssel.
[19]             SL L 347, 20.12.2013., str. 884.
[20]             SL C 373, 20.12.2013., str. 1.
[21]             SL L 347, 20.12.2013., str. 855.
[22]             SL C 373, 20.12.2013., str. 1.
[23]             SL L 347, 20.12.2013., str. 884.
[24]             Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni Uredbe
Vijeća (EEZ) br. 3037/90 kao i određenih uredbi EZ-a o posebnim
statističkim područjima (SL L 393, 30.12.2006., str. 1.).
PRILOG

 Poduzeće u kojem  su radnici  otpušteni kao višak || Regije u kojima se nalaze radna mjesta radnika koji su proglašeni viškom || Broj radnika koji su proglašeni viškom u svakom poduzeću || Metoda/metode za izračun broja otpuštanja
 A. Beverwijk en Zonen B.V. || Overijssel (NL21) || 3 || 2
 Aan de Stegge Presolid Home Bv || Overijssel (NL21) || 2 || 2
 Aannemers- en Staalconstructiebedrijf Aan de Stegge B.V. || Overijssel (NL21) || 13 || 2
 Aannemersbedrijf Bramer BV || Overijssel (NL21) || 6 || 2
 Aannemersbedrijf G. Bronkhorst en Zn Bv || Gelderland (NL22) || 20 || 3
 Aannemersbedrijf H. De Bondt Ede Bv || Gelderland (NL22) || 7 || 3
 Aannemersbedrijf H.J.W. Beijers V.O.F. || Gelderland (NL22) || 2 || 2
 Aannemersbedrijf Haafkes Veldwachter BV || Overijssel (NL21) || 3 || 2
 Aannemersbedrijf Haarman || Gelderland (NL22) || 1 || 2
 Aannemersbedrijf Hoenderboom Bv || Gelderland (NL22) || 12 || 3
 Aannemersbedrijf Horenberg B.V. || Overijssel (NL21) || 8 || 2
 Aannemersbedrijf J.Valk & Zonen B.V. || Overijssel (NL21) || 3 || 2
 Aannemersbedrijf Rijsdijk || Gelderland (NL22) || 1 || 2
 Aannemersbedrijf Rougoor Bv || Gelderland (NL22) || 2 || 3
 Aannemingsbedrijf Boks vof || Gelderland (NL22) || 1 || 3
 Aannemingsbedrijf E.G.J. Steggink B.V. || Overijssel (NL21) || 1 || 2
 Aannemingsbedrijf HJ te Selle Bv || Gelderland (NL22) || 1 || 2
 Aannemingsbedrijf J.A. van Boxtel B.V. || Gelderland (NL22) || 3 || 2
 Aannemingsbedrijf Mecklenfeld B.V. || Overijssel (NL21) || 7 || 2 (1 radnik), 3 (6 radnika)
 Aannemingsbedrijf Neijenhuis Bv || Gelderland (NL22) || 11 || 3
 Aannemingsbedrijf van Kessel B.v. || Gelderland (NL22) || 1 || 3
 Aannemingsmaatschappij Olde-Rikkert Bv || Overijssel (NL21) || 46 || 2 (2 radnika), 3 (44 radnika)
 AB Bouwservice Oost Nederland B.V. || Gelderland (NL22) || 1 || 2
 Allure Bouw Bv || Overijssel (NL21) || 26 || 3
 B.v. aannemingsmaatschappij v/h P.Poeles || Overijssel (NL21) || 8 || 3
 Bergman Aannemersbedrijf || Gelderland (NL22) || 1 || 3
 Beton-, Onderhoud-en Uitzet Werken Beerdsen || Gelderland (NL22) || 3 || 3
 Bouw- en Aannemingsbedrijf Rijswijk Bv || Gelderland (NL22) || 4 || 3
 Bouw- en Handelscentrum G.H. Bruggink B.V. || Gelderland (NL22) || 1 || 2
 Bouwbedrijf EBU Doetinchem B.V. || Gelderland (NL22) || 7 || 2
 Bouwbedrijf Gebr. Kamphuis B.V. || Overijssel (NL21) || 14 || 2
 Bouwbedrijf Gebroeders Kleinjan Bv || Overijssel (NL21) || 10 || 3
 Bouwbedrijf H.J. Klomps B.V. || Gelderland (NL22) || 9 || 2
 Bouwbedrijf Heimensen BV || Gelderland (NL22) || 5 || 2
 Bouwbedrijf Hulshof || Overijssel (NL21) || 7 || 2
 Bouwbedrijf IJzerman Heerde B.V. || Gelderland (NL22) || 1 || 2
 Bouwbedrijf J H Scholten B.v. || Overijssel (NL21) || 6 || 3
 Bouwbedrijf J. Heldoorn B.V. || Overijssel (NL21) || 1 || 2
 Bouwbedrijf Kampman B.V. || Gelderland (NL22) || 4 || 2
 Bouwbedrijf Louis Wijnhout B.V. || Gelderland (NL22) || 1 || 2
 Bouwbedrijf Middelhuis & Wopereis B.v. || Gelderland (NL22) || 7 || 3
 Bouwbedrijf Ottenhof BV || Overijssel (NL21) || 5 || 2
 Bouwbedrijf Regeling bv || Overijssel (NL21) || 36 || 3
 Bouwbedrijf Roosdom Tijhuis Rijssen B.V. || Overijssel (NL21) || 2 || 2
 Bouwbedrijf Sprong BV || Gelderland (NL22) || 11 || 3
 Bouwbedrijf 't Woud Bv || Gelderland (NL22) || 15 || 3
 Bouwbedrijf Thus-Heebing B.V. || Gelderland (NL22) || 1 || 2
 Bouwbedrijf Van Swaay || Gelderland (NL22) || 1 || 2
 Bouwbedrijf Verploegh BV || Gelderland (NL22) || 1 || 2
 Bouwbedrijf Wensink & Prins BV || Overijssel (NL21) || 6 || 2
 Bouwcollectief Voorstonden Bv || Gelderland (NL22) || 8 || 3
 Bouwlijn Van Dijk B.V. || Gelderland (NL22) || 1 || 2
 Bouwonderneming Hoppen BV || Overijssel (NL21) || 1 || 2
 Broekhuizen Kabo B.V. || Gelderland (NL22) || 2 || 2
 De Vree en Sliepen BV || Gelderland (NL22) || 1 || 2
 De Zeeuw BV || Gelderland (NL22) || 1 || 2
 Design Bouw B.V. || Overijssel (NL21) || 6 || 2
 Dijkhuis Aannemersbedrijf BV || Overijssel (NL21) || 1 || 2
 Dst Bouw Management International Bv || Overijssel (NL21) || 1 || 3
 Gebr. van der Geest B.V. || Overijssel (NL21) || 1 || 2
 Gebrs Lukkassen Metselwerk Bv || Gelderland (NL22) || 45 || 3
 Giesbers-Arnhem Bouw B.V. || Gelderland (NL22) || 3 || 2
 Giesbers-Wijchen Bouw B.V. || Gelderland (NL22) || 1 || 2
 Groothuis bouwgroep || Overijssel (NL21) || 1 || 2
 Hegeman Bouw Vriezenveen B.V. || Overijssel (NL21) || 5 || 2
 Henk Selles Bouwbedrijf || Overijssel (NL21) || 1 || 2
 Hoffman Bouwbedrijf B.V. || Gelderland (NL22) || 8 || 2
 Hoornstra Bouw B.V. || Gelderland (NL22) || 5 || 2
 Kempink Bouwbedrijf Bv || Gelderland (NL22) || 11 || 3
   || Gelderland (NL22) || 2 || 2
 Klein Haar aannemersbedrijf || Gelderland (NL22) || 4 || 2
 Koopmans Bouwgroep B.V. || Overijssel (NL21) || 7 || 2
 Kraay aannemingsbedrijf bv || Gelderland (NL22) || 15 || 3
 Plegt-Vos Bouwgroep B.V. || Overijssel (NL21) || 2 || 2
 Prefab totaal BV || Overijssel (NL21) || 23 || 3
 Rots Bouw B.V. || Gelderland (NL22) || 7 || 2
 Rtw Bv || Overijssel (NL21) || 7 || 3
 Stenfert Spantbouw B.V. || Gelderland (NL22) || 1 || 2
 Temmink bouwbedrijf || Overijssel (NL21) || 2 || 2
 Tomberg Funderingen en Onderbouw BV || Gelderland (NL22) || 2 || 3
 Van Benthem's Aannemingsbedrijf Bv || Overijssel (NL21) || 1 || 2
 Van Dijk Bouw B.V. || Gelderland (NL22) || 4 || 2
   || Overijssel (NL21) || 5 || 2
 Van Dijk Bouw Twente B.V. || Overijssel (NL21) || 2 || 2
 Van Driesten Harskamp Bouwbedrijf B.V. || Gelderland (NL22) || 1 || 2
 Van Kessel Bouw Bv || Gelderland (NL22) || 1 || 2
 Vastbouw Oost BV || Overijssel (NL21) || 1 || 2
 Veluwezoom Verkerk Bouw B.V. || Gelderland (NL22) || 19 || 2
 VOF Oleander || Overijssel (NL21) || 4 || 3
 Wam & van Duren Bouwgroep BV || Gelderland (NL22) || 1 || 2
 Ukupan broj radnika koji su proglašeni viškom Ukupan broj poduzeća ||   || 562 ||
 89


				|

		52013PC0724

			Prijedlog ODLUKE VIJEĆA o stajalištu Europske unije u Vijeću za pridruživanje, osnovanom Euro-mediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu izmjene članka 15. stavka 7. Protokola 4. uz navedeni Sporazum o definiciji pojma „proizvoda s podrijetlom” i načinima administrativne suradnje /* COM/2013/0724 final - 2013/0346 (NLE) */

			   	OBRAZLOŽENJE
1.           KONTEKST PRIJEDLOGA
Zabrana povrata carina utvrđuje se
člankom 15. Protokola 4. priloženog uz Sporazum o pridruživanju
između EZ-a i Egipta, kako je izmijenjen Odlukom br. 1/2010
Vijeća za pridruživanje EU – Egipat od 3. kolovoza 2010.[1] Stavkom 7. tog članka
utvrđuje se prijelazno razdoblje prije potpune primjene zabrane povrata
carina od strane Egipta, a državi partneru omogućuje da u tom razdoblju
svojim izvoznicima ili gospodarskim subjektima odobri povrat carina.
Navedeno prijelazno razdoblje isteklo je 31.
prosinca 2012. Međutim, člankom 15. stavkom 7. predviđa se
mogućnost ponovnog razmatranja te odredbe zajedničkim dogovorom.
Egipat je 28. kolovoza 2012. pismeno zatražio
produženje razdoblja primjene te odredbe.
U skladu s člankom 39. Protokola 4.,
odredbe navedenog Protokola mogu se izmijeniti odlukom Vijeća za
pridruživanje.
Tekst odluke zamijenit će odredbu iz
članka 15. stavka 7.
Stranke su se usuglasile o produženju
razdoblja primjene članka 15. stavka 7. za tri godine s učinkom od 1.
siječnja 2013. radi osiguranja jasnoće, dugoročne gospodarske
predvidljivosti i pravne sigurnosti za gospodarske subjekte.
U okviru radne skupine Pan-Euro-Med dogovoreno
je da će se do službenog donošenja ove odluke njezin sadržaj primjenjivati
od 1. siječnja 2013.
2.           REZULTATI SAVJETOVANJA SA
ZAINTERESIRANIM STRANKAMA I PROCJENE UČINKA
Provedena su savjetovanja sa zainteresiranim
strankama u okviru radne skupine Pan-Euro-Med i Odbora za Carinski zakonik –
odjela za podrijetlo.
Vanjska ekspertiza nije bila potrebna.
Procjena učinka nije bila potrebna jer su
predložene izmjene tehničke prirode i ne utječu na sadržaj Protokola
o pravilima o podrijetlu koji je trenutačno na snazi.
3.           PRAVNI ELEMENTI PRIJEDLOGA
Izmijenjenu odredbu o povratu trebalo bi primjenjivati
retroaktivno od 1. siječnja 2013.
Pravni temelj izmjene te odredbe članak
je 207. stavak 4. prvi podstavak u vezi s člankom 218. stavkom 9. Ugovora o funkcioniranju Europske unije.
Taj je prijedlog u isključivoj
nadležnosti Unije. Načelo supsidijarnosti stoga se ne primjenjuje.
Predloženi instrument: odluka Vijeća.
2013/0346 (NLE)
Prijedlog
ODLUKE VIJEĆA
o stajalištu Europske unije u Vijeću za
pridruživanje, osnovanom Euro-mediteranskim sporazumom o pridruživanju
između Europskih zajednica i njihovih država članica, s jedne strane,
i Arapske Republike Egipta, s druge strane, u pogledu izmjene članka 15.
stavka 7. Protokola 4. uz navedeni Sporazum o definiciji pojma „proizvoda s
podrijetlom” i načinima administrativne suradnje
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak u
vezi s člankom 218., stavkom 9.,
uzimajući u obzir prijedlog Europske
komisije,
budući da:
(1)       Protokol 4. uz
Euro-mediteranski sporazum o pridruživanju između Europskih zajednica i
njihovih država članica, s jedne strane, i Arapske Republike Egipta, s
druge strane[2],
u daljnjem tekstu Sporazum, kako je izmijenjen Odlukom br. 1/2010
Vijeća za pridruživanje EU – Egipat od 3. kolovoza 2010.[3], odnosi se na definiciju pojma
„proizvoda s podrijetlom” i na načine administrativne suradnje.
(2)       Člankom 15. Protokola 4.
određuje se opća zabrana povrata carina ili izuzeća od carina za
materijale bez podrijetla koji se upotrebljavaju u proizvodnji proizvoda s
podrijetlom. Međutim, stavkom 7. tog članka određuje se da se
povrat ili djelomično izuzeće uz određene uvjete može
primjenjivati do 31. prosinca 2012.
(3)       Radi osiguranja jasnoće,
dugoročne gospodarske predvidljivosti i pravne sigurnosti za gospodarske
subjekte, stranke su se usuglasile o produženju razdoblja primjene članka
15. stavka 7. za tri godine s učinkom od 1. siječnja 2013.
(4)       Stoga bi Vijeće za pridruživanje
osnovano Sporazumom moralo donijeti odluku o izmjeni Protokola u skladu s
člankom 39. Protokola 4.
(5)       Europska bi unija stoga
morala u Vijeću za pridruživanje donijeti stajalište utvrđeno u
priloženom nacrtu odluke,
DONIJELO JE OVU ODLUKU:
Članak 1.
Stajalište koje će Europska unija
donijeti u Vijeću za pridruživanje, osnovanom Euro-mediteranskim
sporazumom o pridruživanju između Europskih zajednica i njihovih država
članica, s jedne strane, i Arapske Republike Egipta, s druge strane, u
pogledu izmjene članka 15. stavka 7. Protokola 4. o definiciji pojma
„proizvoda s podrijetlom” i načinima administrativne suradnje u cilju
produženja razdoblja primjene navedene odredbe, utvrđeno je u priloženom
nacrtu odluke Vijeća za pridruživanje.
Članak 2.
Odluka
Vijeća za pridruživanje objavljuje se u Službenom listu Europske unije.
Sastavljeno u Bruxellesu,
                                                                       Za
Vijeće
                                                                       Predsjednik
PRILOG
Nacrt
ODLUKE BR. […] VIJEĆA ZA PRIDRUŽIVANJE EU – EGIPAT
od […]
o
izmjeni članka 15. stavka 7. Protokola 4. uz Euro-mediteranski sporazum o
pridruživanju između Europskih zajednica i njihovih država članica, s
jedne strane, i Arapske Republike Egipta, s druge strane,
o definiciji pojma „proizvoda s podrijetlom”
i načinima administrativne suradnje
VIJEĆE ZA PRIDRUŽIVANJE,
uzimajući u obzir Euro-mediteranski
sporazum o pridruživanju između Europskih zajednica i njihovih država
članica, s jedne strane, i Arapske Republike Egipta, s druge strane, a
posebno članak 39. Protokola 4. uz Sporazum,
budući da:
(1)
Člankom 15. stavkom 7. Protokola 4. uz
Euro-mediteranski sporazum o pridruživanju između Europskih zajednica i
njihovih država članica, s jedne strane, i Arapske Republike Egipta, s
druge strane[4],
u daljnjem tekstu Sporazum, kako je izmijenjen Odlukom br. 1/2010
Vijeća za pridruživanje EU – Egipat od 3. kolovoza 2010.[5] omogućuje se uz
određene uvjete povrat carina ili poreza ili djelomično izuzeće
od carina ili poreza s jednakim učinkom do 31. prosinca 2012.
(2)
Radi osiguranja jasnoće, dugoročne
gospodarske predvidljivosti i pravne sigurnosti za gospodarske subjekte,
stranke u Sporazumu usuglasile su se o produženju razdoblja primjene
članka 15. stavka 7. Protokola 4. uz Sporazum za tri godine s učinkom
od 1. siječnja 2013.
(3)
Protokol 4. uz Sporazum trebalo bi stoga na
odgovarajući način izmijeniti.
(4)
Budući da se članak 15. stavak 7.
Protokola 4. uz Sporazum više ne primjenjuje od 31. prosinca 2012., ovu Odluku
trebalo bi primjenjivati od 1. siječnja 2013.
DONIJELO JE SLJEDEĆU ODLUKU:
Članak 1.
Članak 15. stavak 7. zadnji podstavak
Protokola 4. uz Euro-mediteranski sporazum o pridruživanju između
Europskih zajednica i njihovih država članica, s jedne strane, i Arapske
Republike Egipta, s druge strane, o definiciji pojma „proizvoda s podrijetlom”
i načinima administrativne suradnje zamjenjuje se sljedećim tekstom:
„Odredbe ovog stavka primjenjuju se do 31.
prosinca 2015. i mogu se ponovno razmotriti zajedničkim dogovorom.”
Članak 2.
Ova Odluka stupa na snagu na dan donošenja.
Primjenjuje se od 1. siječnja 2013.
Sastavljeno u […]
                                                                       ZA
VIJEĆE ZA PRIDRUŽIVANJE
                                                                       Predsjednik
                                                                       […]
[1]               SL L 249,
23.9.2010., str. 5.
[2]               SL L 304,
30.9.2004., str. 39.
[3]               SL L 249,
23.9.2010., str. 5.
[4]               SL L 304,
30.9.2004., str. 39.
[5]               SL L 249,
23.9.2010., str. 5.


				|

		52015PC0021

			Prijedlog ODLUKE VIJEĆA o potpisivanju, u ime Europske unije, Konvencije Ujedinjenih naroda o transparentnosti u arbitraži između ulagača i države na temelju ugovora /* COM/2015/021 final - 2015/0013 (NLE) */

			   	OBRAZLOŽENJE
1.           KONTEKST PRIJEDLOGA
Tradicionalno se
rješavanje sporova između ulagača i države provodilo na temelju
pravila o trgovinskoj arbitraži, kojima se ne predviđa transparentnost.
Veća transparentnost u rješavanju sporova između ulagača i države
važan je cilj jer se na taj način želi javnosti omogućiti najširi
mogući pristup dokumentima i raspravama te trećim stranama
omogućiti dostavu podnesaka. To je bitno zato što se rješavanje sporova
između ulagača i države može odnositi i na sporove o pitanjima
povezanima s javnim politikama ili može utjecati na javne financije.
Komisija se od 2010. usmjerila na poboljšanje transparentnosti pri
rješavanje sporova između ulagača i države[1]. To je izričito
zahtijevao i Europski parlament u
rezoluciji o budućoj europskoj politici ulaganja[2]. Komisija je, uz napore za ostvarivanje
većeg stupnja transparentnosti u budućim sporazumima EU-a,
istovremeno u Komisiji Ujedinjenih naroda za međunarodno trgovačko
pravo (UNCITRAL) aktivno djelovala u svrhu donošenja globalnih pravila
transparentnosti za rješavanje sporova između ulagača i države i
izrade mehanizama za primjenu pravila za poboljšanu transparentnost na 3000
postojećih ugovora o ulaganju. Ovim prijedlogom ostvaruju se ciljevi
politike utvrđeni 2010. i zahtjev Europskog parlamenta iz 2011., iskazuje
odlučnost Komisije za reformu i poboljšanje sustava za rješavanje sporova
između ulagača i države u cjelini i konkretno pokazuju koristi
zajedničke vanjske ulagačke politike EU-a – malo je vjerojatno da bi
bez takve zajedničke vanjske ulagačke politike EU-a takav rezultat
bio moguć.
UNCITRAL je 10.
srpnja 2013. donio pravila transparentnosti za rješavanje sporova između
ulagača i države („pravila transparentnosti”), koja su zatim 16. prosinca
2013. prihvaćena na Općoj skupštini Ujedinjenih naroda[3]. Pravilima se predviđa objava svih
dokumenata (odluke suda i podnesci stranaka), otvorenost svih rasprava javnosti
te se omogućuje zainteresiranim stranama (civilno društvo) da sudu dostave
svoje podneske. Predviđeni su odgovarajući instrumenti zaštite za
povjerljive informacije, ali oni ne izlaze iz okvira usporedivih instrumenata
zaštite na domaćim sudovima. Unija će ta pravila upotrijebiti kao
temelj za odredbe o transparentnosti za rješavanje sporova između
ulagača i države u svim ugovorima o kojima se trenutačno pregovara,
pri čemu je ta ili slična pravila već uključila, a u tom je
smjeru nastavila u nacrtu Sveobuhvatnog gospodarskog i trgovinskog sporazuma s
Kanadom i u nacrtu Sporazuma o slobodnoj trgovini između EU-a i Singapura.

Pravila su stupila na
snagu 1. travnja 2014. Primjenjuju se automatski na rješavanje sporova
između ulagača i države koji proizlaze iz sporazuma sklopljenih nakon
1. travnja 2014. u kojima se upućuje na arbitražna pravila UNCITRAL-a.
Istodobno se pravila transparentnosti ne primjenjuju na sporazume sklopljene
prije tog datuma. S obzirom na vrlo veliki broj postojećih ugovora o
ulaganjima sklopljenih prije 1. travnja 2014., važno je osigurati primjenu
pravila transparentnosti na te ugovore. Europska unija stranka je u jednom
takvom ugovoru – Ugovoru o energetskoj povelji – dok su države članice
Europske unije stranke u otprilike 1400 takvih ugovora s trećim zemljama.
Zbog toga se Unija,
zajedno s članicama UNCITRAL-a, zalaže za pregovore o višestranoj
konvenciji kojom bi se olakšala primjena pravila transparentnosti UNCITRAL-a na
postojeće ugovore o ulaganjima. Vijeće je 10. veljače 2014.
ovlastilo Komisiju za pregovaranje o takvoj konvenciji pod pokroviteljstvom
UNCITRAL-a (Konvencija), a Unija, koju je predstavljala Komisija, aktivno je
sudjelovala u pregovorima o Konvenciji. Pregovori su zaključeni 9. srpnja
2014., a Opća skupština Ujedinjenih naroda usvojila je Konvenciju 10.
prosinca 2014.[4].
Konvencija će biti otvorena za potpisivanje 17. ožujka 2015. u Port Louisu
(Mauricijus), a zatim u sjedištu Ujedinjenih naroda u New Yorku.
Konvencija se
primjenjuje na ugovore o ulaganjima sklopljene prije 1. travnja 2014., a njome
se uspostavlja mehanizam kojim se zemljama i regionalnim organizacijama za
ekonomske integracije omogućuje međusobni dogovor o primjeni pravila
transparentnosti UNCITRAL-a u sporovima proizašlima iz ugovora o ulaganjima u
kojima su stranke. Time se Uniji i državama članicama omogućuje
pristupanje Konvenciji te primjena pravila transparentnosti na postojeće
ugovore o ulaganjima. Europska unija bi potpisivanjem Konvencije postala
strankom Konvencije u odnosu na Ugovor o energetskoj povelji, a države
članice postale bi strankom Konvencije u odnosu na postojeće ugovore.
Konvencijom se predviđa pristup negativnog popisa, tj. primjenjuju se
pravila transparentnosti osim ako potpisnik u skladu s člankom 3. izjavi rezervu
navođenjem posebnih ugovora koji ne podliježu Konvenciji.
U pogledu Ugovora o
energetskoj povelji Europska unija postala bi stranka Konvencije radi
proširenja područja primjene pravila transparentnosti na sporove
između ulagača i države u okviru Ugovora o energetskoj povelji u
kojima je Unija tužena stranka, a tužitelj je iz države nečlanice EU-a koja
nije isključila primjenu konvencije na sporove proizišle iz Ugovora o
energetskoj povelji.
Uzimajući u
obzir Ugovor o funkcioniranju Europske unije (UFEU), a posebno njegov
članak 207. i članke 63. do 66. u vezi s člankom 3.
stavkom 2., sklapanje međunarodnih sporazuma u području stranih
ulaganja u isključivoj je nadležnosti Unije od stupanja na snagu
Lisabonskog ugovora. Komisija smatra da su isključivom nadležnošću
Unije da donosi pravno obvezujuće akte u području stranih ulaganja
obuhvaćena sva pitanja povezana sa stranim ulaganjima (izravna strana
ulaganja i portfeljna ulaganja), uključujući pitanja povezana s
rješavanjem ulagačkih sporova.
Zbog toga je odobreno
zadržavanje na snazi dvostranih ulagačkih ugovora koje su države
članice potpisale s trećim zemljama prije 1. prosinca 2009. u skladu
s člankom 3. Uredbe (EU) br. 1219/2012 od 12. prosinca 2012.[5], a potpisivanje
dvostranih ulagačkih ugovora između država članica i trećih
zemalja nakon 1. prosinca 2009 mora se odobriti u skladu s člankom 11. ili
člankom 12. Uredbe (EU) br. 1219/2012. Potpisivanje i zaključivanje
ove Konvencije također je u isključivoj nadležnosti Europske unije, a
države članice u skladu s člankom 2. stavkom 1. UFEU-a mogu donijeti
pravno obvezujuće akte u tom području samo ako ih za to ovlasti
Unija. Stoga Unija treba ovlastiti države članice da postanu stranke
Konvencije kako bi mogle proširiti područje primjene pravila
transparentnosti na svoje dvostrane ulagačke ugovore s državama koje nisu
članice EU-a sklopljene prije 1. travnja 2014. i koji su zadržani na snazi
u skladu s člankom 3. Uredbe (EU) br. 1219/2012. To
se ovlaštenje primjenjuje na države članice i u slučajevima kada su u skladu s Ugovorom o
energetskoj povelji tužene stranke u predmetima koje su pokrenuli ulagači
koji nisu iz EU-a[6]. Komisija
u skladu s ciljem povećanja
transparentnosti sustava za rješavanje sporova između
ulagača i države smatra da
bi države članice trebale predvidjeti primjenu pravila transparentnosti na
sve navedene ugovore, tj. ratificirati Konvenciju, a da se pritom ne
isključi njezina primjena na bilo koji od tih ugovora.
Na kraju treba
napomenuti da Komisija namjerava osigurati financiranje web-mjesta na
kojem će biti dostupni svi dokumenti koji se zahtijevaju pravilima
transparentnosti.
Komisija ovime
podnosi prijedlog Odluke Vijeća o potpisivanju Konvencije od strane
Europske unije i dodjeli ovlasti državama članicama da pojedinačno
pristupe Konvencije.
Komisija istodobno
podnosi prijedlog Odluke Vijeća o sklapanju navedene Konvencije.
2.           REZULTATI SAVJETOVANJA SA ZAINTERESIRANIM
STRANAMA I PROCJENE UČINKA
Konvencijom UNCITRAL-a o transparentnosti u
arbitraži između ulagača i države na temelju ugovora omogućuje
se proširivanje primjene UNCITRAL-ovih pravila transparentnosti.
Promatrači i civilno društvo sudjelovali su u pregovorima o Konvenciji.
Svi su imali priliku izraziti svoja mišljenja.
3.           PRAVNI ELEMENTI PRIJEDLOGA
Uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak u
vezi s člankom 218. stavkom 5., Komisija podnosi prijedlog Odluke
Vijeća o potpisivanju, u ime Europske unije, Konvencije Komisije
Ujedinjenih naroda za međunarodno trgovačko pravo o transparentnosti
u arbitraži između ulagača i države na temelju ugovora.
Uzimajući u obzir Ugovor o funkcioniranju
Europske unije, a posebno njegov članak 2. stavak 1., prijedlogom je
obuhvaćena dodjela ovlasti državama članicama za potpisivanje
Konvencije Komisije Ujedinjenih naroda za međunarodno trgovačko pravo
o transparentnosti u arbitraži između ulagača i države na temelju
ugovora.
4.           UTJECAJ NA PRORAČUN
Nema nikakvog utjecaja na proračun.
2015/0013 (NLE)
Prijedlog
ODLUKE VIJEĆA
o potpisivanju, u ime Europske unije,
Konvencije Ujedinjenih naroda o transparentnosti u arbitraži između
ulagača i države na temelju ugovora
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak u
vezi s člankom 218. stavkom 5.,
uzimajući u obzir prijedlog Europske
komisije,
budući da:
(1)       Nakon stupanja na snagu
Ugovora iz Lisabona izravna strana ulaganja uvrštena su na popis pitanja iz
područja zajedničke trgovinske politike. U skladu s člankom 3.
stavkom 1. točkom (e) Ugovora o funkcioniranju Europske unije („UFEU”)
zajednička trgovinska politika u isključivoj je nadležnosti Europske
unije. U skladu s time samo Unija može donositi i usvajati pravno
obvezujuće akte u tom području. Države članice to mogu
činiti samostalno samo ako ih za to ovlasti Unija, u skladu s člankom
2. stavkom 1. UFEU-a.
(2)       Nadalje, poglavljem 4. glave
IV. trećeg dijela UFEU-a utvrđuju se zajednička pravila o
kretanju kapitala između država članica i trećih zemalja,
uključujući i u pogledu kretanja kapitala koja uključuju
ulaganja. Na ta pravila mogu utjecati međunarodni ugovori o stranim
ulaganjima koje su države članice sklopile s trećim zemljama.
(3)       Vijeće je 10.
veljače 2014. ovlastilo Komisiju za pregovaranje o konvenciji o primjeni
pravila transparentnosti za rješavanje sporova između ulagača i
države pod pokroviteljstvom Komisije Ujedinjenih naroda za međunarodno
trgovačko pravo (UNCITRAL).
(4)       Pregovori su uspješno
zaključeni 9. srpnja 2014. donošenjem teksta Konvencije Komisije
Ujedinjenih naroda za međunarodno trgovačko pravo, a Konvencija
će biti otvorena za potpisivanje 17. ožujka 2015. u Port Louisu
(Mauricijus), a zatim u sjedištu Ujedinjenih naroda u New Yorku.
(5)       Poželjno je u najvećoj
mogućoj mjeri primijeniti pravila transparentnosti na rješavanje sporova
između ulagača i države. Što se tiče Europske unije, pravila
transparentnosti trebala bi se primjenjivati na Ugovor o energetskoj povelji.
Poželjno je da države članice potpišu Konvenciju te je primijene na
postojeće dvostrane ugovore o ulaganjima s trećim zemljama.
(6)       Konvencija se treba potpisati
u ime Europske unije. Državama članicama trebalo bi dodijeliti ovlasti za
potpisivanje Konvencije i njezinu primjenu na postojeće dvostrane ugovore
o ulaganjima s trećim zemljama, kao i na sporove s ulagačima iz
trećih zemalja u okviru Ugovora o energetskoj povelji,
DONIJELO JE OVU ODLUKU:
Članak 1.
Komisija se ovime ovlašćuje za
potpisivanje, u ime Unije, Konvencije o transparentnosti u arbitraži
između ulagača i države na temelju ugovora sastavljene pod
pokroviteljstvom Komisije Ujedinjenih naroda za međunarodno trgovačko
pravo.
Tekst Konvencije koji se potpisuje priložen je
ovoj Odluci.
Članak 2.
Države članice ovlašćuju se za
pojedinačno potpisivanje Konvencije u pogledu svojih dvostranih ugovora o
ulaganjima s trećim zemljama odobrenih u skladu s Uredbom (EU) br. 1219/2012
od 12. prosinca 2012. u pogledu moguće primjene Ugovora o energetskoj
povelji u sporovima između država članica i ulagača iz
trećih zemalja kako je predviđeno u kontekstu Ugovora o energetskoj
povelji[7].
Članak 3.
Glavno tajništvo Vijeća izdaje instrument
sa svim ovlastima kojim se osobu/osobe koju/koje odredi pregovarač
Sporazuma ovlašćuje za potpisivanje Konvencije, podložno njezinu
sklapanju.
Članak 4.
Ova Odluka stupa na snagu dana […].
Sastavljeno u Bruxellesu
                                                                       Za
Vijeće
                                                                       Predsjednik
[1]               Komunikacija Komisije „Prema sveobuhvatnoj europskoj
politici međunarodnih ulaganja” (COM (2010)343 završna verzija); više o
obvezama koje je Komisija preuzela u području transparentnosti, vidi str.
10.
[2]               Izvješće o budućoj europskoj međunarodnoj
politici ulaganja (A7-0070/2011), stavak 31.
[3]               Rezolucija koju je Opća skupština Ujedinjenih
naroda donijela na šezdeset i osmom zasjedanju 16. prosinca 2013.
[4]               Rezolucija A/RES/69/116.
[5]               Uredba (EU) br. 1219/2012 Europskog parlamenta i
Vijeća od 12. prosinca 2012. o uspostavi prijelaznih aranžmana za
bilateralne sporazume o ulaganjima između država članica i
trećih zemalja (SL L 351, 20.12.2012., str. 40)
[6]               Vidi Izjavu Europskih zajednica dostavljenu Tajništvu
Energetske povelje u skladu s člankom 26. stavkom 3. točkom (b)
podtočkom ii. Ugovora o energetskoj povelji (SL L 69, 9.3.98., str. 115.).
[7]               Vidi Izjavu Europskih zajednica dostavljena Tajništvu
Energetske povelje u skladu s člankom 26. stavkom 3. točkom (b)
podtočkom ii. Ugovora o energetskoj povelji (SL L 69, 9.3.98., str. 115.).

PRILOG
Konvencija
o transparentnosti za arbitražu između ulagača i države na temelju
ugovora
Preambula
Stranke ove Konvencije,
Prepoznajući
vrijednost arbitraže kao metode rješavanja sporova koji mogu nastati u
kontekstu međunarodnih odnosa te opsežnu i dalekosežnu primjenu arbitraže
u rješavanju sporova između ulagača i države,
Prepoznajući i potrebu o donošenju odredaba o transparentnosti za rješavanje sporova
između ulagača i države na temelju ugovora kako bi se uzeo u obzir
javni interes povezan s takvim arbitražama,
Vjerujući da
bi se pravilima transparentnosti u arbitraži između ulagača i države
na temelju ugovora koja je Komisija Ujedinjenih naroda za međunarodno
trgovačko pravo donijela 11. srpnja 2013. („UNCITRAL-ova pravila
transparentnosti”), s učinkom od 1. travnja 2014., znatno pridonijelo
uspostavi usklađenog pravnog okvira u cilju poštenog i učinkovitog
rješavanja međunarodnih ulagačkih sporova,
Uzimajući u obzir velik broj ugovora na snazi kojima se predviđa zaštita ulaganja
ili ulagača te praktičnu važnost promicanja primjene UNCITRAL-ovih
pravila transparentnosti za arbitražu u okviru već sklopljenih ugovora o
ulaganjima,
Uzimajući u obzir i članak 1. stavke 2. i 9. UNCITRAL-ovih pravila
transparentnosti,
sporazumjele su
se o sljedećem:
Područje
primjene
Članak 1.
1.           Ova Konvencija odnosi se na
arbitražu između ulagača i države ili regionalne organizacije za
ekonomske integracije koja se provodi na temelju ugovora o ulaganju sklopljenog
prije 1. travnja 2014. („arbitraža između ulagača i države”).
2.           Pojam
„ugovor o ulaganju” znači svaki dvostrani ili višestrani ugovor,
uključujući sve ugovore koji se uobičajeno nazivaju sporazumi o
slobodnoj trgovini, sporazum o ekonomskoj integraciji, okvirni sporazum ili
sporazum o suradnju u području trgovine i ulaganja ili dvostrani ugovor o
ulaganju koji sadržava odredbe o zaštiti ulaganja ili ulagača te pravo
ulagača da zatraže arbitražu protiv ugovornih stranaka tog ugovora o
ulaganju.
Primjena
UNCITRAL-ovih pravila transparentnosti
Članak 2.
Dvostrana ili višestrana primjena
1.           UNCITRAL-ova
pravila transparentnosti primjenjuju se na sve arbitraže između
ulagača i države, bez obzira na to jesu li pokrenute u skladu s
UNCITRAL-ovim arbitražnim pravilima, u kojima je tuženik Stranka koja nije
izrazila odgovarajuće rezerve u skladu s člankom 3. stavkom 1.
točkom (a) ili točkom (b), a tužitelj je iz države koja je Stranka
koja nije izrazila odgovarajuće rezerve u skladu s člankom 3. stavkom
1. točkom (a).
Jednostrana ponuda primjene
2.           Ako
se ne primjenjuju u skladu sa stavkom 1., UNCITRAL-ova pravila transparentnosti
primjenjuju se na arbitražu između ulagača i države, bez obzira na to
jesu li pokrenute u skladu s UNCITRAL-ovim arbitražnim pravilima, u kojoj je
tuženik Stranka koja nije izrazila rezerve bitne za tu arbitražu između
ulagača i države u skladu s člankom 3. stavkom 1., a tužitelj je
suglasan s primjenom UNCITRAL-ovih pravila transparentnosti.
Primjenjiva verzija UNCITRAL-ovih pravila
transparentnosti
3.           Ako
se UNCITRAL-ova pravila transparentnosti primjenjuju u skladu sa stavkom 1. ili
2., primjenjuje se najnovija verzija tih pravila za koja tuženik nije izjavio
rezervu u skladu s člankom 3. stavkom 2.
Članak 1. stavak 7. UNCITRAL-ovih
pravila transparentnosti
4.           Zadnja
rečenica članka 1. stavka 7. UNCITRAL-ovih pravila transparentnosti
ne primjenjuje se na arbitraže između ulagača i države iz stavka 1.
Odredba o najpovlaštenijoj naciji u ugovoru
o ulaganju
5.           Stranke
ove Konvencije suglasne su da se tužitelj ne može pozivati na odredbu o najpovlaštenijoj
naciji kako bi zahtijevao primjenu odnosno izbjegao primjenu UNCITRAL-ovih
pravila transparentnosti u okviru ove Konvencije.
Rezerve
Članak 3.
1.           Stranka može izjaviti da:
(a)     neće primjenjivati ovu Konvenciju na
arbitražu između ulagača i države u okviru konkretnog ugovora o
ulaganju utvrđenog nazivom te imenima stranaka tog ugovora o ulaganju;
(b)     članak 2. stavci 1. i 2. ne
primjenjuju se na arbitražu između ulagača i države koja se provodi
na temelju posebnog skupa arbitražnih pravila ili postupaka različitih od
UNCITRAL-ovih arbitražnih pravila, u kojoj je ta Stranka tuženik;
(c)     članak 2. stavak 2. ne primjenjuje
se na arbitražu između ulagača i države u kojoj je ta Stranka
tuženik.
2.           U slučaju revizije
UNCITRAL-ovih pravila transparentnosti Stranka ima pravo u roku od šest mjeseci
od donošenja takve revizije izjaviti da neće primjenjivati tu revidiranu
verziju pravila.
3.           Stranke u jednom instrumentu
mogu izraziti veći broj rezervi. U tom instrumentu svaka izjava:
(a)     u odnosu na konkretni ugovor o ulaganju
iz stavka 1. točke (a);
(b)     u odnosu na posebni skup arbitražnih
pravila ili postupaka iz stavka 1. točke (b);
(c)     iz stavka 1. točke (c); ili
(d)     iz stavka 2.;
čini posebnu rezervu koja se može odvojeno
povući u skladu s člankom 4. stavkom 6.
4.           Nisu
dopuštene druge rezerve osim onih koje su izričito dopuštene ovim
člankom.
Izjavljivanje
rezervi
Članak 4.
1.           Stranka može bilo kada
izjaviti rezerve, osim rezervi iz članka 3. stavka 2.
2.           Rezerve izjavljene u vrijeme
potpisivanja podliježu potvrdi nakon ratifikacije, prihvaćanja ili
odobrenja. Te rezerve proizvode učinke istovremeno sa stupanjem na snagu
ove Konvencije u odnosu na predmetnu Stranku.
3.           Rezerve izjavljene u vrijeme
ratifikacije, prihvaćanja ili odobrenja ove Konvencije ili u vrijeme
pristupanja ovoj Konvenciji proizvode učinke istovremeno sa stupanjem na
snagu ove Konvencije u odnosu na predmetnu Stranku.
4.           Osim rezerve koju Stranka
izjavi u skladu s člankom 3. stavkom 2., koja proizvodi učinke odmah
nakon polaganja, rezerva koja se položi nakon stupanja na snagu Konvencije u
odnosu na tu Stranku proizvodi učinke dvanaest mjeseci nakon datuma
njezina polaganja.
5.           Rezerve i njihove potvrde
polažu se kod depozitara.
6.           Svaka
Stranka koja izjavi rezervu u skladu s ovom Konvencijom može je povući u
bilo kojem trenutku. Povlačenja se polažu kod depozitara i proizvode
učinke nakon polaganja.
Primjena
na arbitraže između ulagača i države
Članak 5.
Ova Konvencija i
sve rezerve ili povlačenja rezerve primjenjuju se samo na arbitraže
između ulagača i države koje su započele nakon što Konvencija,
rezerva ili povlačenje rezerve stupi na snagu ili počne proizvoditi
učinke u odnosu na svaku predmetnu Stranku.
Depozitar
Članak 6.
Glavno tajništvo
Ujedinjenih naroda ovime se imenuje depozitarom ove Konvencije.
Potpisivanje,
ratifikacija, prihvaćanje, odobrenje, pristupanje
Članak 7.
1.           Ova Konvencija otvorena je za
potpisivanje 17. ožujka 2015. u Port Louisu (Mauricijus), a zatim u sjedištu
Ujedinjenih naroda u New Yorku svakoj
(a) državi ili (b) regionalnoj organizaciji za ekonomske integracije koju
čine države i koja je ugovorna stranka ugovora o ulaganju.
2.           Ova Konvencija podliježe
ratifikaciji, prihvaćanju ili odobrenju potpisnika ove Konvencije.
3.           Konvencija je otvorena za
pristupanje svim državama ili regionalnim organizacijama za ekonomske
integracije iz stavka 1. koje nisu potpisnice od datuma kada je otvorena za
potpisivanje.
4.           Instrumenti
ratifikacije, prihvaćanja, odobrenja ili pristupa polažu se kod
depozitara.
Sudjelovanje
regionalnih organizacija za ekonomske integracije
Članak 8.
1.           Regionalna organizacija za
ekonomske integracije pri polaganju instrumenta ratifikacije, prihvaćanja,
odobrenja ili pristupa obavješćuje depozitara o konkretnom ugovoru o
ulaganju u kojem je ugovorna stranka, utvrđenom nazivom te imenima
stranaka tog ugovora o ulaganju.
2.           Kada
je za primjenu Konvencije bitan broj stranaka, regionalna organizacija za
ekonomske integracije ne smatra se Strankom uz države koje su njezine
članice i Stranke.
Stupanje
na snagu
Članak 9.
1.           Ova Konvencija stupa na snagu
šest mjeseci od datuma polaganja trećeg instrumenta ratifikacije,
prihvaćanja, odobrenja ili pristupa.
2.           Ako
država ili regionalna organizacija za ekonomske integracije ratificira,
prihvati, odobri ili pristupi Konvenciji nakon polaganja trećeg
instrumenta ratifikacije, prihvaćanja, odobrenja ili pristupa, Konvencija
stupa na snagu u odnosu na tu državu ili regionalnu organizaciju za ekonomske
integracije šest mjeseci nakon datuma polaganja njezina instrumenta
ratifikacije, prihvaćanja, odobrenja ili pristupa.
Izmjene
Članak 10.
1.           Sve Stranke mogu predložiti
izmjene sadašnje Konvencije dostavljanjem prijedloga Glavnom tajniku
Ujedinjenih naroda. Glavni tajnik zatim o prijedlogu izmjene obavješćuje
Stranke Konvencije uz zahtjev Strankama da se izjasne žele li održavanje
konferencije stranaka radi razmatranja prijedloga i glasanja o njemu. Ako se u
roku od četiri mjeseca od datuma takve obavijesti najmanje jedna
trećina Stranaka izjasni za održavanje takve konferencije, Glavni tajnik
saziva konferenciju pod pokroviteljstvom Ujedinjenih naroda.
2.           Konferencija Stranaka
poduzima sve potrebne napore u cilju postizanja konsenzusa o svakoj izmjeni.
Ako su svi napori za postizanje konsenzusa iscrpljeni, a konsenzus pritom nije
ostvaren, za donošenje izmjene u krajnjem slučaju potrebna je
dvotrećinska većina prisutnih Stranaka koje glasuju na konferenciji.
3.           Glavni tajnik Ujedinjenih
nacija usvojenu izmjenu dostavlja svim Strankama na ratifikaciju,
prihvaćanje ili odobrenje.
4.           Usvojena izmjena stupa na
snagu šest mjeseci nakon datuma polaganja trećeg instrumenta ratifikacije,
prihvaćanja ili odobrenja. Kada izmjena stupi na snagu, postaje pravno
obvezujuća za one Stranke koje su izrazile svoju suglasnost da budu
obvezane tom izmjenom.
5.           Ako država ili regionalna
organizacija za ekonomske integracije ratificira, prihvati ili odobri izmjenu
koja je već stupila na snagu, ta izmjena stupa na snagu u odnosu na tu
državu ili tu regionalnu organizaciju za ekonomske integracije šest mjeseci
nakon datuma polaganja njezina instrumenta ratifikacije, prihvaćanja ili
odobrenja.
6.           Sve
države ili regionalne organizacije za ekonomske integracije koje postanu
Stranke Konvencije nakon stupanja na snagu izmjene smatraju se Strankom
Konvencije kako je izmijenjena.
Otkazivanje
Konvencije
Članak 11.
1.           Stranka u bilo kojem trenutku
može otkazati ovu Konvenciju službenom obavijesti koja se upućuje depozitaru.
Otkazivanje proizvodi učinke dvanaest mjeseci od dana kada depozitar
zaprimi obavijest.
2.           Ova Konvencija primjenjuje se
na arbitraže između ulagača i država koje su započele prije nego
je otkazivanje počelo proizvoditi učinke.
SASTAVLJENA u jednom izvorniku čiji su
tekstovi na arapskom, kineskom, engleskom, francuskom, ruskom i španjolskom
jeziku jednako vjerodostojni.
U POTVRDU TOGA niže potpisani
opunomoćenici, propisno ovlašteni za to od svojih vlada, potpisali su ovu
Konvenciju.


				|

		52014PC0095

			Prijedlog ODLUKE VIJEĆA o utvrđivanju stajališta koje treba zauzeti u ime Unije u relevantnim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ br. 3, 6, 7, 10, 13, 18, 19, 27, 46, 48, 67, 74, 107, 110, 113, 117, 123 i 129 te nacrta Globalnog tehničkog pravilnika o međunarodnom ispitnom postupku za laka osobna i gospodarska vozila (WLTP) i nacrta Globalnog tehničkog pravilnika o gumama /* COM/2014/095 final - 2014/0051 (NLE) */

			   	PRILOG
 Prijedlog dodatka 15 nizu izmjena 02 Pravilnika br. 3 (katadiopterski uređaji) || ECE/TRANS/WP.29/2014/13
 Prijedlog dodatka 25 nizu izmjena 01 Pravilnika br. 6 (pokazivači smjera) || ECE/TRANS/WP.29/2014/14
 Prijedlog dodatka 23 nizu izmjena 02 Pravilnika br. 7 (pozicijska, kočna i gabaritna svjetla) || ECE/TRANS/WP.29/2014/15
 Prijedlog za niz izmjena 05 Pravilnika br. 10 (elektromagnetna kompatibilnost) || ECE/TRANS/WP.29/2014/16
 Prijedlog dodatka 11 nizu izmjena 11 Pravilnika br. 13 (kočni sustavi teških vozila) || ECE/TRANS/WP.29/2014/3
 Prijedlog ispravka 1 (samo na ruskom jeziku) revizije 8 Pravilnika br. 13 (kočni sustavi teških vozila) || ECE/TRANS/WP.29/2014/4
 Prijedlog dodatka 3 nizu izmjena 03 Pravilnika br. 18 (protuprovalni uređaji za motorna vozila) || ECE/TRANS/WP.29/2014/7
 Prijedlog dodatka 6 nizu izmjena 04 Pravilnika br. 19 (prednja svjetla za maglu) || ECE/TRANS/WP.29/2013/75/Add.1 ECE/TRANS/WP.29/2014/17
 Prijedlog za niz izmjena 04 Pravilnika br. 27 (sigurnosni trokuti) || „ECE/TRANS/WP.29/2014/18
 Prijedlog dodatka 3 nizu izmjena 03 Pravilnika br. 46 (uređaji za neizravno gledanje) || ECE/TRANS/WP.29/2014/8
 Prijedlog dodatka 1 nizu izmjena 04 Pravilnika br. 46 (uređaji za neizravno gledanje) || ECE/TRANS/WP.29/2014/9
 Prijedlog dodatka 13 nizu izmjena 04 Pravilnika br. 48 (ugradnja uređaja za osvjetljenje i svjetlosnu signalizaciju) || ECE/TRANS/WP.29/2014/19
 Prijedlog dodatka 6 nizu izmjena 05 Pravilnika br. 48 (ugradnja uređaja za osvjetljenje i svjetlosnu signalizaciju) || ECE/TRANS/WP.29/2014/20
 Prijedlog dodatka 4 nizu izmjena 06 Pravilnika br. 48 (ugradnja uređaja za osvjetljenje i svjetlosnu signalizaciju) || ECE/TRANS/WP.29/2014/21
 Prijedlog dodatka 14 nizu izmjena 01 Pravilnika br. 67 (vozila s pogonom na ukapljeni naftni plin) || ECE/TRANS/WP.29/2014/10
 Prijedlog dodatka 8 nizu izmjena 01 Pravilnika br. 74 (ugradnja uređaja za osvjetljenje i svjetlosnu signalizaciju (mopedi)) || ECE/TRANS/WP.29/2014/23
 Prijedlog dodatka 4 nizu izmjena 04 Pravilnika br. 107 (vozila kategorija M2 i M3) || ECE/TRANS/WP.29/2014/11 ECE/TRANS/WP.29/2014/11/Corr.1
 Prijedlog dodatka 2 nizu izmjena 01 Pravilnika br. 110 (vozila s pogonom na stlačeni prirodni plin/ukapljeni prirodni plin) || ECE/TRANS/WP.29/2014/12
 Prijedlog dodatka 3 nizu izmjena 01 Pravilnika br. 113 (glavna svjetla koja emitiraju simetrični kratki snop) || ECE/TRANS/WP.29/2014/24
 Prijedlog ispravka 4 niza izmjena 02 Pravilnika br. 117 (gume, otpor kotrljanja, buka od kotrljanja i prianjanje na mokroj podlozi)  || ECE/TRANS/WP.29/2014/5
 Prijedlog ispravka 5 (samo na ruskom jeziku) niza izmjena 02 Pravilnika br. 117 (gume, otpor kotrljanja, buka od kotrljanja i prianjanje na mokroj podlozi) || ECE/TRANS/WP.29/2014/6
 Prijedlog dodatka 5 nizu izmjena 02 Pravilnika br. 117 (gume, otpor kotrljanja, buka od kotrljanja i prianjanje na mokroj podlozi) ||                       ECE/TRANS/WP.29/2013/66
 Prijedlog dodatka 6 nizu izmjena 01 Pravilnika br. 123 (prilagodljivi sustav prednjih svjetala – AFS) || ECE/TRANS/WP.29/2014/25
 Prijedlog dodatka 3 Pravilniku br. 129 (unaprijeđeni sustavi za držanje djece) || ECE/TRANS/WP.29/2014/33
 Nacrt Globalnog tehničkog pravilnika o međunarodnom ispitnom postupku za laka osobna i gospodarska vozila (WLTP) || ECE/TRANS/WP.29/2014/27 ECE/TRANS/WP.29/2014/27/Corr.1 ECE/TRANS/WP.29/2014/28 ECE/TRANS/WP.29/AC.3/26 ECE/TRANS/WP.29/AC.3/26/Add.1
 Nacrt Globalnog tehničkog pravilnika o gumama || ECE/TRANS/WP.29/2013/63 ECE/TRANS/WP.29/2013/122 ECE/TRANS/WP.29/AC.3/15 ECE/TRANS/WP.29/2012/125